SQL

SQL is a Programiersproch zan definiera va Datnstrukturn, obfrogn und vaändarn va Daten in relazionaln Datenbanken. De ANSI und die ISO hom den Sproch standatesiert. Engsetzt wiards in fost olle gebreichlichen Datnbanksystema.

SQL is nochn ANSI-Standard a eignständiga Nom und koa Obkiarkzung fia „Structured Query Language“ wia so moncha moant. Obgleit wiard da Nom SQL va sein Voaleifa SEQUEL, wos a Obkiarkzung va „Structured English Query Language“ wor, und van Edgar F. Codd (IBM) ausdocht worn is.

SQL is a deklarative Sproch, sematisch eng ongloant an den englische Umgongssproch. Mit SQL-Befeöhln wearn Datnstrukturn definiert, Datnbständ engfügt, vaändart oda glöscht und Datn obfrogt. Weuls quasi a Standard is, dem ma unobhängig va da gnutzten Datnbanksoftware vawendn kon, is recht weit vabreit.

 Standardisiarung 

De heitztogs gebreichlichstn Datnbanksystema erfüłn mehr wenig große Teuł va de ANSI und ISO Normen. Des ermeglicht Onwendungsprogramme zu programmiera, de unobhänge va da vawendeten Datnbank san. Vor da SQL Zeit hot ma des mit onpaßte Schnittstöłn hingriagn miaßn. Üble sand a herstellaspezifische Ausweitunga, de üban Standardsprochumfong hinausgengan.

Monche SQL-Befeöhl wearn net in olln SQL Dialektn glei vastondn. So gibts Dialekt de das Schlisslwort AS, des man zan umbenenna va Spoltnnom vawendt, goar net brauchn, und des Alias direkt hintan Spoltnnom steht. A ban Schlisslwort UNION gibts Untaschiad.

 Chronologie va da Standardisiarung 

 etwa 1975: SEQUEL = Structured English Query Language, da Voaleifa va SQL, wird fia des Projekt System R va IBM entwücköłt.
 1979: Relational Software Inc. bringt SQL mit Oracle V2 easchtmois afn Morkt.
 1986: SQL1 wiard va ANSI ois Standard vakindt.
 1987: SQL1 wiard va da Internationalen Organisation fia Normung (ISO) ois Standard vakindt und 1989 nuamoł iwaowat.
 1992: Da Standard SQL2 oda SQL-92 wiard va da ISO vakindt.
 1999: SQL3 oder SQL:1999 wiard vakindt.
 2003: SQL:2003 ISO/IEC 9075:2003 wiard va da ISO ois Nochfołga van SQL:1999-Standard vakindt.
 2006: SQL:2006 ISO/IEC 9075-14:2006 legt fest, wia SQL in Zusommanhong mit XML verwendt wearn koa.
 2008: SQL:2008 ISO/IEC 9075:2008 is de aktuelle Revision van SQL-Standard.

 Schau aa 
Redundanz (Information)

Kategorie:Datenbank